**Uddybende kommentarer fra alternativet:**

Tema 1: Borgernes adgang til naturen:

Alternativet mener:

* Der er ikke ret mange anliggender og forhold i en kommune, der ikke kan blive bedre, det gælder nok også borgernes adgang til naturen.
* Og Alternativet vil altid støtte synlige og substantielle forbedringer på dette område.

Men om forbedringen skal være ”markant” er det ikke lige til at afgøre, måske fordi ordet ”markant”, når det kommer til stykket, i denne dsammenhæng ikke siger så meget.

Tema 2: Ny stiforbindelse mellem Sjælsø og Furesø:

Alternativer finder, at etableringen om en sti som den foreslåede er en naturlig kommunal opgave og vil i givet fald støtte den.

Tema 3: Biodiversitet:

Alternativet mener, at bestræbelser for større biodiversitet – globale, nationale som kommunale – er afgørende for klodens fremtid.

Og at Rudersdal kommune over en bred front på indsats for dette område både kan og skal gøre markant mere end i dag

Alternativet vil arbejde for at det kommer til at ske, som det også fremgår af næste punkt.

Tema 4: Økologi i kommunens institutioner:

Alternativet Rudersdal vil aktivt arbejde for mest mulig grøn omstilling og økologi i kommunen, som det fremgår af vores politikgrundlag fra august 2017, jfr. nedenstående:

GRØNOMSTILLING I RUDERSDAL

Alternativet mener, at Rudersdal Kommune bør tage langt flere initiativer for at ”kick starte” den grønne omstilling. Vi har derfor en række forslag, for at fremskynde processen:

Forslag:

* Rudersdal kommune skal være CO2 inden 2030.
* Rudersdal kommune skal give økonomisk støtte til økologiske landbrug i kommunen.
* Alle institutioner i kommunen skal hurtigt muligt være CO2 neutrale.
* Alle institutioner i kommunen skal bestræbe sig på at holde en kødløs dag hver uge.
* Kommunen skal sikre, at der bruges økologiske fødevarer i alle kantiner og institutioner.
* Rudersdal kommune skal sikre vandkvaliteten ved at øge kontrollen med udledning af kvælstof til vandløb og søer.
* Alle husstande i kommunen skal affaldssortere. Rudersdal kommune skal øge opmærksomheden for den grønne omstilling, så private bliver opmærksomme på, hvordan man skåner miljø og klima.
* Rudersdal kommune skal sikre naturområder, og om muligt skabe flere naturområder.
* Der skal sikres fri adgang til at genanvende ting fra genbrugsstationen.
* Rudersdal rådhus skal over en periode på 5 år være et ”papirløst” rådhus for at nedbringe forureningen.